Валери Иванов
Празник

chitanka.info

Празник[0]

на Св.св. Константин Кирил и Методий

Нервите ни са опънати — до скъсване,

мозъкът ни ден и нощ кърви.

От наглост на управници ни втръсна,

от лицемерие, коварства и лъжи…

И никого не търсим да ни утешава,

че всички сме обречени с късмет

да креем сред абсурда на държава,

с велможи за линчуване и смет…

Не се нуждаем от харесване,

с комплекса на кварталните пачаври

след проба за елитност и калесване

с властта и жалките й лаври.

Наоколо гъмжат изчадия —

един на друг си ходатайстват…

Изчезват българските домочадия —

в чужбина предпочитат да ратайстват…

Котилото на демокрацията пука,

разпъплило смрадта навред

и хор от кукумявки ни закука,

и мършата е станала безчет…

По-весело не може и да бъде,

особено по тези ширини,

където чувстваш се прокуден

от бащината стряха и земи…

А как кръвта си да пролееш

безславно, като вехт воевода —

за чест и справедливост да живееш,

щом сляп е за апостоли народа…

21 май 2011 г.

[0] Начало на Апокалипсиса. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.